*Projekts*

LATVIJAS REPUBLIKAS MINISTRU KABINETS

2018. gada Rīkojums Nr.

Rīgā (prot.Nr. § )

**Grozījumi Ministru kabineta 2018. gada 23. maija rīkojumā Nr. 223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018. gadā”**

1. Izdarīt Ministru kabineta 2018. gada 23. maija rīkojumā Nr. 223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018. gadā” (Latvijas Vēstnesis, 2018, 223. nr.) šādus grozījumus:

1.1. Izteikt 1.1. apakšpunktu šādā redakcijā:

„1.1. olimpiskā centra „Rēzekne” būvniecībai (Rēzeknes pilsētas pašvaldībai) –
1 150 000 *euro*;”;

1.2. Svītrot 1.3. apakšpunktu;

1.3. Papildināt rīkojumu ar 1.10.apakšpunktu šādā redakcijā:

„1.10. Preiļu novada Bērnu un jauniešu sporta skolas stadiona rekonstrukcijai (Preiļu novada pašvaldībai) – 150 000 *euro*.”;

1.4. Izteikt 3. punktu šādā redakcijā:

„3. Noteikt, ka no prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” Izglītības un zinātnes ministrijas valsts budžeta programmas 09.00.00 „Sports” apakšprogrammā 09.04.00 „Sporta būves” 2020. gadā paredzētā finansējuma (4 000 000 *euro* apmērā) 400 000 *euro* novirzāmi
J. Daliņa stadiona rekonstrukcijai un vieglatlētikas manēžas celtniecībai (Valmieras pilsētas pašvaldībai), savukārt jautājums par atlikušā 2020. gadā paredzētā finansējuma (3 600 000 *euro* apmērā) sadalījumu izskatāms pēc likuma „Par valsts budžetu 2020. gadam” pieņemšanas.”.

2. Atbalstīt apropriācijas pārdali no Izglītības un zinātnes ministrijas 2018. gada budžeta apakšprogrammā 09.04.00 „Sporta būves” prioritāram pasākumam „Papildu investīcijas valsts nozīmes sporta infrastruktūras attīstības projektu īstenošanai” piešķirtā finansējuma 400 000 *euro* apmērā uz Izglītības un zinātnes ministrijas 2018. gada budžeta apakšprogrammu 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” ilgtermiņa pasākumam „Valsts galvoto aizdevumu atmaksai par īstenotajiem projektiem Daugavpils Olimpiskajā centrā, Zemgales Olimpiskajā centrā un Ventspils Olimpiskajā centrā” valsts galvoto aizdevumu 2020. gada maksājuma daļas atmaksai, tādējādi nodrošinot saistību daļēju izpildi 2018. gadā.

3. Izglītības un zinātnes ministrijai:

3.1. normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 2. punktam;

3.2. nodrošināt, ka biedrība „Latvijas Olimpiskā komiteja” šā rīkojuma 2. punktā minētos valsts budžeta līdzekļus valsts galvoto aizdevumu 2020. gada maksājuma daļējai atmaksai izlieto līdz 2018. gada 31. decembrim.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 2. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

5. Finanšu resursus 400 000 *euro* apmērā, kas apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” radušies pēc šā rīkojuma 2. punktā minētās apropriācijas pārdales, 2020. gadā novirzīt apakšprogrammai 09.04.00 „Sporta būves” Valmieras
J. Daliņa stadiona rekonstrukcijai un vieglatlētikas manēžas celtniecībai.

Ministru prezidents Māris Kučinskis

Izglītības un zinātnes ministra vietā –

labklājības ministrs Jānis Reirs

Iesniedzējs:

Izglītības un zinātnes ministra vietā –

labklājības ministrs Jānis Reirs

Vizē:

Valsts sekretāre Līga Lejiņa

Severs 67047935

edgars.severs@izm.gov.lv